આ અંગે વિગતો આપતાં જ્યોતિષાચાર્ય રાજુભાઈ રઘુનાથભાઈ દવેએ જણાવ્યું કે મહાલક્ષ્મીજીનું પૂજન માટે ચલણી સિક્કા અથવા ચાંદી કે સોનાનાં લક્ષ્મીજીનાં સિક્કાનું પૂજન પણ ઉત્તમ છે. એવું કહેવાય છે કે લક્ષ્મીજીની ઉપાસના કરવાથી ઐશ્વર્યની પ્રાપ્તિ થાય છે. સ્થિર લક્ષ્મીની પ્રાપ્તિ થાય તે માટે અનેક પ્રકારનાં પ્રયોગો થાય છે. જે અંતર્ગત બેઠેલા લક્ષ્મીજીની પૂજા કરવી જોઈએ. આ દિવસે યંત્રપૂજા પણ થાય છે. ખાસ કરીને આ દિવસે લાલ માળા કે કમળકાકડીની માળાથી ‘ઓમ્ હ્રીં શ્રીં કમલે કમલાલયે પ્રસીદ પ્રસીદ શ્રી હ્રીં શ્રીં મહાલક્ષ્મ્યૈ નમ:' – મંત્રજાપ ઉત્તમ ફળદાયી બની રહે છે. સાથે જ મહાલક્ષ્મીજીને ગુલાબ અથવા કમળનાં પુષ્પ અર્પણ કરવા જોઈએ. સાથોસાથ જેઓ ચોપડાં ખરીદવાના હોય તેઓ આજે ખરીદી શકે છે. .